1o ΦΕΣΤΙΒΑΛ ΠΤΟΛΕΜΑΪΔΑΣ: 
Η πόλη γιορτάΖΕΙ
Πτολεμαΐδα, 30/3/2017
ΔΕΛΤΙΟ ΤΥΠΟΥ 
Στο 1ο φεστιβάλ Πτολεμαΐδας 
Μικροί συγγραφείς εν δράσει 
Παρουσίαση προγράμματος βασισμένο στο βιβλίο
« Ο ΜΠΑΜΠΑΣ ΜΟΥ.. Ο ΗΡΩΑΣ ΜΟΥ»  του Δημητρόπουλου Παναγιώτη
Ο Σύλλογος Γονέων και κηδεμόνων του 5ου Δημοτικού Σχολείου Πτολεμαΐδας στο πλαίσιο του 1ου φεστιβάλ Πτολεμαΐδας «Η πόλη γιορτάΖΕΙ» συμμετέχει με την παρουσίαση – δράση του βιβλίου « Ο ΜΠΑΜΠΑΣ ΜΟΥ.. Ο ΗΡΩΑΣ ΜΟΥ»  του Δημητρόπουλου Παναγιώτη.
Κοίτα, μπαμπά, κοίτα! - Τι συμβαίνει, κορίτσι μου; Δεν βλέπω τίποτα περίεργο. - Δες το παιδάκι στο απέναντι πεζοδρόμιο. Είναι ο Στέφανος, ο συμμαθητής μου. - Ο κύριος που βαδίζει στο πλάι του είναι ο μπαμπάς του. Μα είναι αλλιώτικος. Όχι σαν κι εσένα. - Αλλιώτικος; Γιατί; - Να... αυτός ο κύριος -όλα τα παιδιά το λένε- δεν είναι o αληθινός μπαμπάς του. Μια συναρπαστική ιστορία για τη φιλία, την αποδοχή της διαφορετικότητας, την αξία των οικογενειακών δεσμών και την πατρική αγάπη. Ένα θαυμάσιο βιβλίο που καταδεικνύει πως γονιός δεν είναι απαραίτητα όποιος γεννά παιδιά, αλλά εκείνος που συνειδητά ζει για τα παιδιά του. Παράλληλα, δίνει την ευκαιρία σε γονείς και εκπαιδευτικούς να προβληματιστούν και να συζητήσουν με τα παιδιά για την υιοθεσία και τον ρόλο της οικογένειας, προβάλλοντας έτσι το αληθινό νόημα της αγάπης.

Σας ενημερώνουμε  ότι η παρουσίαση –δράση  του βιβλίου 
« Ο ΜΠΑΜΠΑΣ ΜΟΥ.. Ο ΗΡΩΑΣ ΜΟΥ»  του Δημητρόπουλου Παναγιώτη, περιλαμβάνει, την διαδραστική παρουσίαση του βιβλίου από κοινού λόγω της ιδιαιτερότητας του με την Σχολική Ψυχολόγο –Οικογενειακή θεραπεύτρια  Λέτσιου Όλγα , με θέμα  :
"Χτίζοντας μέρα με τη μέρα την επικοινωνία και τις σχέσεις μας μέσα στην οικογένεια".

Στο εικαστικό μέρος της δράσης θα έχουμε συνεργάτη την Γκρίζη Αφροδίτη Ζωγράφο με θέμα « Όταν το τείχος πέσει….». 

Παράλληλα θα υπάρχει έκθεση από το τμήμα Αγιογραφίας του συλλόγου Μικρασιατών  και από το τμήμα ζωγραφικής ενηλίκων.
Χαιρετισμό και έναρξη    Η σχολική  σύμβουλος Ελένη Μπαμπίλα.
ΤΑΥΤΟΤΗΤΑ:
Κυριακή, 2  Απριλίου 2017
Ώρα : 11.30
Χώρος: Σύλλογος Μικρασιατών
ΑΠΟ ΤΟ ΓΡΑΦΕΊΟ ΤΥΠΟΥ


